I mars 2011 var det klart at begge bydeler, og ordføreren alle sa ja til planene. Tidligere usikkerhet knyttet til blant annet innflygingsruten til London City Airport var nå avklart. Kostnadene lå nå an til å bli 40 millioner pund, men drøftinger om finansiering pågikk fremdeles. Høsten 2011 meldte ordføreren at en sponsoravtale med Emirates Airline verdt 36 millioner pund skulle bidra til finansieringen av taubanen, som nå fikk navnet Emirates Air Line. Sponsoravtalen ble også omtalt av BBC, hvor det fremgikk at avtalen gjaldt for ti år. Kostnadene for prosjektet var ifølge BBC nå kommet opp i 60 millioner pund.